‘অভিবাসী’ ফুটবলারদের ইউরোপের দেশের হয়ে খেলা আটকে দেওয়া এখন অনেক দূরের কথা। উল্টে বলা যেতে পারে, তাঁদের হাত ধরেই ইউরোপ এখন বিশ্ব ফুটবলের ভাগ্যবিধাতা। রাশিয়া বিশ্বকাপে ইউরোপের প্রধান দশটি দেশের ২৩০ জন ফুটবলারদের মধ্যে ৮৩ জনই ‘অভিবাসী’ ফুটবলার। ফরাসি ফুটবল দলের ক্ষেত্রে এই সংখ্যা আরও আকর্ষণীয়, ৭৮.৩ শতাংশই সেখানে অভিবাসী। জাতীয় দলে অভিবাসী ফুটবলারদের সংখ্যায় ফ্রান্সের খুব কাছেই আছে ইংল্যান্ড, বেলজিয়াম, সুইজারল্যান্ড।